Take Me to Church

Take Me to Church (בעברית: קח אותי לכנסייה) הוא סינגל שהוקלט על ידי הזמר-יוצר האירי הוזייר. השיר יצא לאור ב-13 בספטמבר 2013, כסינגל ראשון מתוך המיני-האלבום Take Me to Church, על ידי חברת התקליטים קולומביה רקורדס, רובירוקס רקורדס.

רקע וכתיבה 
השיר נכתב על ידי הוזייר והופק על ידי  רוב קירוון. בשיר המחבר משתמש במונחים דתיים כדי לתאר התאהבות. הווידאו שליווה את השיר מתאר מערכת יחסים בין שני גברים, ואת תגובתה האלימה של הקהילה בה הם חיים כאשר מתגלה הקשר.

הצלחת השיר
השיר נכנס למצעד הפזמונים האירי באוקטובר 2013 ודורג במקום הראשון במשך ארבעה שבועות. במאי 2014 ביצע הוזייר את השיר בתוכניתו של דייוויד לטרמן "לייט נייט עם דייוויד לטרמן" וכחודש לאחר מכן, השיר הועבר לתחנת רדיו רוק-מודרני אמריקאית. בדצמבר 2014 דורג השיר במקום השני במצעד בילבורד הוט 100 האמריקאי ונכנס לראשונה לרשימת חמשת הגדולים. בהמשך דורג כאחד מחמשת השירים הגדולים גם במצעדים במדינות נוספות כגון אוסטרליה, קנדה, אירלנד, איטליה, ניו זילנד ובריטניה. השיר היה מועמד לפרס גראמי בקטגוריית "שיר השנה".

וידאו קליפ 
הווידאו קליפ הנלווה שצולם לשיר הועלה לערוץ היוטיוב של סיה ב-25 במרץ 2014. הקליפ מתאר אהבה הומוסקסואלית בין שני צעירים. בתחילת הקליפ אחד הנערים קובר את תיבת הסודות שלהם באדמה. חבורת נערים רעולי פנים מחליטה לשים לאהבה הזאת סוף, ופורצת לביתו של מחביא התיבה, הורסת את הבית וחוטפת אותו. אחר כך מתברר שהם מוצאים את התיבה. בעוד שבן זוגו רץ לבית חברו כששמע על הדבר, השני מעונה ונלקח למדורה, שם חבורת הנערים מנסה לפתוח את התיבה ומנסה להכריח את הנער לגלות להם איפה המפתח. לבסוף הם זורקים את התיבה לאש, לעיני שני הנערים, כשהשני הגיע לשם בריצה וראה אותם משליכים את התיבה לאש ולאחר מכן בועטים בגופתו של בן זוגו.

רשימת רצועות

קישורים חיצוניים 

 ג'ורג' אבני, 22 מיליון צפיות לשיר נגד הומופוביה, mako, 11 בנובמבר 2014

הערות שוליים 

שירי 2013
סינגלי בכורה מ-2013
שירים באנגלית
שירי להט"ב
שירים ביקורתיים על הדת
בלדות נשמה
וידאו קליפים בשחור-לבן
שירים המעורבים במחלוקות הקשורות לפלגיאט
סינגלים שהגיעו למקום הראשון באוסטריה
סינגלים שהגיעו למקום הראשון באיטליה
סינגלים שהגיעו למקום הראשון בהונגריה
סינגלים שהגיעו למקום הראשון ביוון
סינגלים שהגיעו למקום הראשון בפולין
סינגלים שהגיעו למקום הראשון בשוודיה
סינגלים שהגיעו למקום הראשון בשווייץ
סינגלים שהגיעו למקום הראשון במצעד שירי הרוק & האלטרנטיביים
זוכי פרס המוזיקה של בילבורד: שירים
זוכי פרס בחירת הנוער: שירים
שירי פלטינה מרובעת בממלכה המאוחדת
שירי פלטינה מחומשת ומעלה באוסטרליה
שירי יהלום בצרפת
שירי יהלום בקנדה
סינגלים בהוצאת איילנד רקורדס
סינגלים בהוצאת קולומביה רקורדס